برجیندر ناتھ سیل

بَرَجیندر ناتھ سیل (؛ 3 ستمبر 1864ء – 1938ء) بنگال کے مشہور و معروف انسان دوست فلسفی تھے۔ برجیندر کا شمار برہمو سماج کے عظیم اور حقیقی مفکرین میں ہوتا تھا، انھوں نے تقابل ادیان اور فلسفہ سائنس پر خاصا کام کیا ہے۔ نیز انھوں نے برہمو سماج کے فلسفیانہ افکار میں انسان دوستی کو منظم کیا اور ساتھ ہی اپنی کاوشوں میں اس امر پر زور دیا کہ برہمو الہیات میں آزاد خیال خدا پرستی سے نامذہب انسان دوستی کی طرف منتقل ہونا چاہیے۔

اپنے معروف نظریاتی پیشرو ایشور چندر ودیا ساگر کی طرح برجیندر ناتھ بھی سائنسی تحقیق اور عقلیت پسندی کے علم بردار، معلم، متعدد الفنون صلاحیت کے مالک اور منظم مذہب کے برعکس انسان دوستی کے داعی تھے۔

 ابتدائی زندگی 
برجیندر ناتھ سنہ 1864ء میں کلکتہ میں پیدا ہوئے۔ ان کے والد موہندر ناتھ سیل بنگال میں آگسٹ کامٹے کے پیش کردہ نظریہ اثباتیت کے اولین پیروکاروں میں سے ایک تھے۔ جب برجیندر ناتھ جنرل اسمبلی انسٹی ٹیوشن (موجودہ اسکاٹش چرچ کالج، کلکتہ) میں زیر تعلیم تھے تو وہ برہمو الہیات کی جانب راغب ہوئے اور اپنے مشہور ہم جماعت اور دوست نریندر ناتھ دت اور مستقبل کے سوامی ویویکانند کے ساتھ سادھارن برہمو سماج کی نشستوں میں پابندی سے شریک ہونے لگے۔ کچھ عرصے بعد ان لوگوں نے دت سے علاحدہ ہو کر اپنے آپ کو کیشب چندر سین کے نئے نظام سے وابستہ کر لیا اور برجیندر ناتھ بدستور اس کے رکن رہے۔ اس عرصے میں برجیندر ناتھ اور دت نے ساتھ مل کر جان اسٹیورٹ مل، آگسٹ کامٹے، ہربرٹ اسپینسر اور ہیگل کی کاوشوں کی مدد سے روحانی بصیرت اور ارتقا کو سمجھنے کی کوشش کی۔ منطق اور ریاضی میں برجیندر کو خداداد صلاحیت حاصل تھی۔

سنہ 1884ء میں برجیندر ناتھ نے کلکتہ یونیورسٹی سے فلسفہ میں ایم اے کیا اور سٹی کالج، کلکتہ میں مدرس ہو گئے۔

 حواشی 

 حوالہ جات 
 Kopf, David. 1979. The Brahmo Samaj and the Shaping of the Modern Indian Mind. Princeton, NJ. Princeton University Press
 Scottish Church College Magazine(Year – 1999,2000 and 2001.Volume – 87,88 and 89).

 بیرونی روابط 
 About Brajendra Nath Seal


زمرہ:1864ء کی پیدائشیں
زمرہ:1938ء کی وفیات
زمرہ:بیسویں صدی کے بھارتی مضمون نگار
زمرہ:اسکاٹش چرچ کالج کے فضلا
زمرہ:انیسویں صدی کے مرد مصنفین
زمرہ:انیسویں صدی کے ہندوستانی تعلیمی نظریہ ساز
زمرہ:انیسویں صدی کے ہندوستانی شعرا
زمرہ:انیسویں صدی کے ہندوستانی فلسفی
زمرہ:انیسویں صدی کے ہندوستانی مؤرخین
زمرہ:برہمو شخصیات
زمرہ:بنگالی مصنفین
زمرہ:بنگالی نشاۃ ثانیہ سے منسلک شخصیات
زمرہ:بیسویں صدی کے بھارتی تعلیمی نظریہ ساز
زمرہ:بیسویں صدی کے بھارتی شعرا
زمرہ:بیسویں صدی کے بھارتی فلسفی
زمرہ:بیسویں صدی کے بھارتی مؤرخین
زمرہ:بھارتی مرد شعرا
زمرہ:بھارتی مرد مضمون نگار
زمرہ:کلکتہ یونیورسٹی کے فضلا
زمرہ:کلکتہ یونیورسٹی کے فکیلٹی
زمرہ:کولکاتا کے اسکالر
زمرہ:کولکاتا کے سائنس دان
زمرہ:کولکاتا کے مصنفین
زمرہ:معاصر بھارتی فلاسفہ
زمرہ:نائٹس بیچلر
زمرہ:ہندوستانی نائٹ
زمرہ:بنگالی مرد شعرا
زمرہ:ویکی ڈیٹا سے مطابقت رکھنے والی مختصر تفصیل
زمرہ:انیسویں صدی کی بنگالی شخصیات
زمرہ:بیسویں صدی کے بنگالی شعرا
زمرہ:بیسویں صدی کی بنگالی شخصیات
زمرہ:بنگالی ہندو
زمرہ:بنگالی شخصیات
زمرہ:بنگالی شعرا
زمرہ:بھارتی انسان دوست
زمرہ:انیسویں صدی کے بھارتی مرد مصنفین
زمرہ:نو ویدانت